**MINISTERUL SĂNĂTĂȚII**

**ORDIN**

privind aprobarea condițiilor de acordare și a tipurilor de servicii de psihologie publice conexe actului medical adresate pacienților oncologici

Văzând Referatul de aprobare al Direcției generale de asistență medicală din cadrul Ministerului Sănătății cu nr......................;

având în vedere prevederile:

- art. 4 alin. (1) lit. c) din Legea 293/2022 pentru prevenirea şi combaterea cancerului;

- art. 1 alin.(2) din Ordonanţa de urgenţă a Guvernului nr. 83/2000 privind organizarea şi funcţionarea cabinetelor de liberă practică pentru servicii publice conexe actului medical, aprobată cu modificări prin Legea nr. 598/2001 cu modificările ulterioare;

în temeiul prevederilor art. 9 din Hotărârea Guvernului nr. 709/10.08.2023 privind punerea în aplicare a prevederilor art. IV din Ordonanţa Guvernului nr. 26/2023 pentru modificarea art. 942 din Legea nr. 95/2006 privind reforma în domeniul sănătăţii şi pentru modificarea şi completarea Legii nr. 293/2022 pentru prevenirea şi combaterea cancerului și al art. 7 alin (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul,

ORDIN:

**Art. 1** – Se aprobă **condițiile de acordare a serviciilor** de psihologie publice conexe actului medical, adresate pacienților oncologici, denumite în continuare servicii de psiho-oncologie, prevăzute în Anexa nr. 1 la prezentul ordin.

**Art. 2** –(1) Se aprobă **tipurile de servicii de psiho-oncologie** prevăzute în Anexa nr. 2 la prezentul ordin.

(2) Serviciile prevazute la alineatul (1) se acorda in functie de nevoile fiecarui pacient, conform unui plan stabilit de comun acord de catre medicul de specialitate clinica si psiholog.

**Art. 3** – Serviciile de psiho-oncologie se acorda in unitatile sanitare cu paturi, publice sau private care au in structura sectii/compartimente în specialitățile: oncologie medicală, hematologie, onco-pediatrie, hematologie pediatrică, radioterapie precum si in cabinetul de liberă practică de servicii publice conexe actului medical de psihologie, denumit în continuare cabinet de psihologie, aflat în structura unui ambulatoriu de specialitate, sau în contract de prestări servicii conexe actului medical de psihologie cu un cabinet medical din specialitățile enumerate mai sus.

**Art. 4** -Furnizorii prevazuti la articolul 3 precum și direcţiile de specialitate din cadrul Ministerului Sănătăţii vor duce la îndeplinire dispoziţiile prezentului ordin.

**Art. 5** - Prezentul ordin se publică în Monitorul Oficial al României, Partea I.

p. MINISTRUL SĂNĂTĂȚII

SECRETAR DE STAT

Conf. Univ. Dr. Adriana PISTOL

**ORDIN**

privind aprobarea condițiilor de acordare și a tipurilor de servicii psihologice publice conexe actului medical adresate pacienților oncologici

|  |  |  |  |
| --- | --- | --- | --- |
| STRUCTURA INIȚIATOARE: | Data avizului | | Semnătură șefului  structurii |
|  | | | |
| Direcția generală de asistență medicală  Director General: Dr. Costin Iliuță |  | |  |
|  | | | |
| STRUCTURI AVIZATOARE: | Data solicitării  avizului | Data obținerii  avizului | Semnătură șefului  structurii |
| Direcția generală sănătate publică și programe de sănătate  Director General: Dr. Amalia Șerban |  |  |  |
| Direcția generală juridică  Director general: Ionuț-Sebastian Iavor    Serviciul avizare acte normative  Șef serviciu: Dana-Constanța Eftimie |  |  |  |
| SECRETAR GENERAL  Alexandru – Mihai Borcan |  |  |  |

**Anexa nr. 1 - Condițiile de acordare a serviciilor de psiho-oncologie**

Art. 1 – (1) Se definește psiho-oncologia, domeniu interdisciplinar, integrativ, al psihologiei care cuprinde totalul serviciilor publice conexe actului medical de psihologie, destinate pacienților oncologici.

(2) Serviciile de psiho-oncologie reprezintă totalul intervențiilor specifice asupra dimensiunilor care însumează calitatea vieții pacientului oncologic din punct de vedere fizic, psihologic, social si spiritual.

(3) Psiho-oncologia este o formare complementară a unei persoane licențiate în psihologie, după dobândirea formării în psihologie clinică.

(4) Serviciile de psiho-oncologie se acorda conform prevederilor art.3.

Art. 2 – (1) Certificarea formării complementare în psiho-oncologie este emisă de către Colegiul Psihologilor din România.

(2) Certificarea prevăzută la alin.(1) se acordă psihologilor clinicieni care, până in anul 2023, fac dovada experienței de minim 1 an de activitate specifică, desfășurată în unități sanitare publice sau private, în secții/ compartimente în specialitățile: oncologie medicală, hematologie, onco-pediatrie, hematologie pediatrică, radioterapie sau în cabinet de psihologie aflat în structura ambulatoriilor de specialitate sau în contract de prestări servicii conexe actului medical de psihologie cu un cabinet medical din specialitățile enumerate mai sus.

(3) Certificarea prevăzută la alin.(1) se acordă psihologilor clinicieni care vor urma o perioadă de formare complementară de minim 12 luni, care va conține obligatoriu stagii de practică, în secții de oncologie medicală, hematologie, onco-pediatrie, hematologie pediatrică sau radioterapie cu supervizare din partea unui medic specialist din aceste secții.

(4) Tematica formării complementare în psiho-oncologie, prevăzută la alin.(3) va fi elaborată de către comisiile de specialitate ale Ministerului Sănătății, în colaborare cu Comisia de psihologie Clinică si Psihoterapie din cadrul Colegiului Psihologilor din România.

Art 3. – Serviciile de psiho-oncologie pot fi acordate de către psihologii care îndeplinesc cumulativ următoarele condiții:

a) sunt absolvenți ai unei instituții de învățământ superior acreditată în România, cu diplomă de licență în psihologie. Pot fi acceptate și persoanele care au obținut o diplomă de licență în psihologie, obținută în afara țării, dacă aceasta este recunoscută sau echivalată, după caz, potrivit legii.

b) sunt psihologi cu atestat de liberă practică, în specialitatea psihologie clinică

c) au obținut certificarea formării complementare în psiho-oncologie, emisă de către Colegiul Psihologilor din România prin Comisia de Psihologie Clinică si Psihoterapie.

**Art. 4** – Obiectivele generale ale serviciilor de psiho-oncologie sunt urmatoarele:

1. Să sprijine pacienții și familiile acestora pentru a își menține o stare optimă de echilibru psihologic pe tot parcursul traseului oncologic;
2. Să identifice strategii de activare a factorilor motivaționali;
3. Să ghideze, planifice și să construiască sisteme de sprijin comunitar pentru pacienții oncologici;
4. Sa informeze și să crească gradul de conștientizare a modalităților de suport disponibile la nivel social pentru pacienți și familiile acestora;
5. Să informeze despre serviciile medicale si despre asistenta sociala de care pot beneficia pe parcursul bolii.

**Art. 5** – (1) Psihologul cu formare complementară în psiho-oncologie:

1. Desfășoară activitate specifică de psiholog clinician;
2. Are calitate de membru în cadrul echipei multidisciplinare a secțiilor de oncologie medicala, hematologie, onco-pediatrie, hematologie pediatrică sau radioterapie, alături de: oncologul / hematolog / onco-pediatru, radioterapeut, chirurg, asistent medical, asistent social, (alți specialiști care fac parte din comisia multidisciplinară a unității sanitare respective);
3. Menține o comunicare continuă cu echipa multidisciplinară.
4. Îmbunătățește comunicarea între echipa multidisciplinară și pacient prin implementarea strategiilor privind:

a) comunicarea informațiilor cu impact emoțional pacientului și familiei acestuia;

b) confruntarea cu moartea în cazul pacientului cu prognostic nefavorabil;

c) reabilitarea supraviețuitorilor;

d) expunerea la anumite efecte secundare de către pacient;

e) comunicarea cu aparținătorii pacientului

f) probleme sexuale specifice pacientului cu anumite diagnostice și tratamente oncologice;

g) evitarea epuizării echipei medicale.

1. Gestionează comportamentul psihologic în:

a) tulburările de adaptare si doliu;

b) tulburările de anxietate;

c) psihoză si tulburări de dispoziție;

d) tulburări cognitive;

e) delir (hipoactiv, hiperactiv sau mixt);

f) tulburări datorate consumului de substanțe;

g) tulburări de personalitate;

h) depresie și risc de sinucidere.

1. Folosește instrumente de evaluare specifice bolii oncologice pentru a identifica si cuantifica simptomatologia fizică și psihologică la bolnavii oncologici:

a) durere, oboseală, anorexie, insomnie;

b) simptome gastrointestinale și respiratorii;

c) anxietate, depresie și delir.

1. Desfășoară terapie individuală cu pacienții si aparținătorii, cu rol:
2. Suportiv:
3. terapia demnității;
4. terapia doliului si a durerii centrată pe familia pacientului.
5. psiho-educațional;

c) cognitiv- comportamental.

1. Desfășoară grupuri de terapie suportivă, cognitiv- comportamentală și centrată pe soluții specifice fiecărui pacient în parte
2. Desfășoară terapie pentru “îngrijirea de final de viață” terapie centrata pe demnitate umana, grupuri de terapie pentru familii centrate pe doliu si durere.

**Anexa nr. 2 - Tipuri de servicii de psiho-oncologie**

**Cap. I Serviciul consultație psihologică**

**Art. 1** – Consultația psihologică este o tehnică cu scopuri clinice, care necesită competențe specifice psihologiei clinice, pentru identificarea anumitor semne și simptome care stau la baza diagnosticului clinic psihologic.

**Art. 2 – Obiectivele serviciului de consultație psihologică sunt:**

1. Crearea unei relații terapeutice bazate pe încredere și empatie;
2. Identificarea simptomatologiei clinice din contextul suferinței bolii oncologice;
3. Identificarea factorilor determinanți, favorizanți și de menținere a suferinței psiho-sociale.

**Art. 3 - Instrumentele utilizate pentru realizarea serviciului de consultație psihologică sunt:**

1. Fișa de consultație;
2. Abilități de comunicare folosite în interviul psihologic;
3. Chestionare de evaluare specifice.

**Art. 4** - **Tipurile de servicii de consultație psihologică în funcție de beneficiarul acestora sunt:**

**I. Serviciile adresate pacientului oncologic sunt consultațiile pentru identificarea simptomatologiei psiho-emoționale și sunt acordate astfel:**

a) cu o durata a consultației de 50 min./zi;

b) cu o frecvența consultației de 1/lună;

c) de către psihologul clinician cu formare complementară în psiho-oncologie.

**II. Serviciile adresate persoanei de susținere desemnată de către pacient sunt:**

1. Consultațiile pentru identificarea simptomatologiei psiho-emoționale, acordate astfel:

a) cu o durata a consultației de 50 min./zi;

b) cu o frecvența consultației de 1/lună;

c) de către psihologul clinician cu formare complementară în psiho-oncologie.

B. Consultațiile pentru identificarea simptomatologiei psiho-emoționale a doliului, acordate astfel:

a) cu o durata a consultației de 50 min./zi;

b) cu o frecvența consultației de 1/lună;

c) de către psihologul clinician cu formare complementară în psiho-oncologie.

**III. Serviciile adresate copiilor din familie sunt:**

1. Consultațiile pentru identificarea simptomatologiei psiho-emoționale, acordate astfel:

a) cu o durata a consultației de 50 min./zi;

b) cu o frecvența consultației de 1/lună;

c) de către psihologul clinician cu formare complementară în psiho-oncologie.

B. Consultațiile pentru identificarea simptomatologiei psiho-emoționale a doliului, acordate astfel:

a) cu o durata a consultației de 50 min./zi;

b) cu o frecvența consultației de 1/lună;

c) de către psihologul clinician cu formare complementară în psiho-oncologie.

**Cap. II**  **Serviciul de consiliere psihologică**

**Art. 5** – Consilierea psihologică este o intervenție psihologică de scurtă durată și de intensitate redusă, care are scopul de a optimiza autocunoașterea și dezvoltarea factorilor psihologici personali pentru a preveni intensificarea anumitor probleme emoționale, cognitive și comportamentale.

**Art. 6 – Obiectivele serviciului de consiliere psihologică sunt:**

1. înțelegerea reacțiilor emoționale la boala oncologică;
2. înțelegerea posibilelor efecte secundare ale tratamentelor;
3. identificarea anumitor probleme familiale, sociale și financiare;
4. explorarea soluțiilor legislative care pot diminua problemele sociale și financiare.

**Art. 7 – Instrumentele utilizate pentru realizarea serviciului de consiliere psihologică:**

1. Fișa de consultație;
2. Abilități de comunicare folosite în interviul psihologic;
3. Dosarul medical al pacientului.

**Art. 8** - **Tipurile de servicii de consiliere psihologică în funcție de beneficiarul acestora sunt:**

I. **Serviciile de consiliere psihologică adresate pacientului oncologic** astfel:

a) cu o durată de 50 min./zi;

b) cu o frecvență de 2 consilieri/lună;

c) de către psihologul clinician cu formare complementară în psiho-oncologie.

**II. Serviciile de consiliere psihologică adresate persoanei de susținere desemnată de către pacient** sunt:

1. Consilierea psihologică acordată astfel:

a) cu o durată de 50 min./zi;

b) cu o frecvență de 2 consilieri/lună;

c) de către psihologul clinician cu formare complementară în psiho-oncologie.

B. Consilierea psihologică a doliului, acordată astfel:

a) cu o durata de 50 min./zi;

b) cu o frecvența de 2 consilieri/lună;

c) de către psihologul clinician cu formare complementară în psiho-oncologie.

**Capitolul III - Serviciul de evaluarea clinică psihologică**

**Art. 9** – Evaluarea clinică psihologică este realizată printr-un grup de tehnici destinate cunoașterii aspectelor cognitive, emoționale, comportamentale si sociale ale unei persoane.

**Art. 10 – Instrumentele utilizate pentru realizarea serviciului de evaluare clinică psihologică sunt:**

1. Fișa de consultație;
2. Abilități de comunicare folosite în interviul psihologic;
3. Dosarul medical al pacientului;
4. Proceduri de screening pentru suferința psihosocială;
5. Folosirea de teste psihometrice acreditate pentru evaluarea simptomatologiei identificate.

**Art. 11** - **Tipurile de servicii de evaluare clinică psihologică în funcție de beneficiarul acestora sunt:**

I. **Serviciile de evaluare clinică psihologică adresate pacientului oncologic** astfel:

a) cu o durată de 50 min./zi;

b) cu o frecvență de 2 evaluări/lună;

c) de către psihologul clinician cu formare complementară în psiho-oncologie.

**II. Serviciile de evaluare clinică psihologică adresate persoanei de susținere desemnată de către pacient** sunt:

1. Evaluarea clinică psihologică acordată astfel:

a) cu o durată de 50 min./zi;

b) cu o frecvență de 2 evaluări/lună;

c) de către psihologul clinician cu formare complementară în psiho-oncologie.

B. **Evaluarea clinică psihologică** a doliului, acordată astfel:

a) cu o durată de 50 min./zi;

b) cu o frecvență de 2 evaluări/lună;

c) de către psihologul clinician cu formare complementară în psiho-oncologie.

**III. Serviciile de evaluare clinică psihologică adresate copiilor din familie** sunt:

1. Evaluarea clinică psihologică acordată astfel:

a) cu o durată de 50 min./zi;

b) cu o frecvență de o evaluare/lună;

c) de către psihologul clinician cu formare complementară în psiho-oncologie;

B. **Evaluarea clinică psihologică** a doliului, acordată astfel:

a) cu o durată de 50 min./zi;

b) cu o frecvență de o evaluare/lună;

c) de către psihologul clinician cu formare complementară în psiho-oncologie.

**Capitolul IV - Serviciul de stabilire a planului de intervenție psihologică**

**Art. 12** – (1) Stabilirea obiectivelor și a planului de intervenție psihologică constă în identificarea sarcinilor sau abilităților specifice, pe care un pacient trebuie să le îndeplinească pentru a atinge echilibrul psiho-emoțional.

(2) Sarcinile identificate prevăzute la alin.(1) trebuie să fie clare și măsurabile și să ofere pacientului o direcție pe tot parcursul bolii.

**Art. 13– Obiectivele serviciului de stabilire a planului de intervenție psihologică:**

1. Identificarea punctelor slabe ale pacientului;
2. Identificarea punctelor forte;
3. Identificarea activităților motivaționale;
4. Identificarea surselor de stres emoțional;
5. Identificarea persoanelor de susținere;
6. Identificarea surselor de dezechilibru.

**Art. 14 – Instrumentele utilizate pentru stabilirea planului de intervenție psihologică sunt:**

1. Fișa de consultație;
2. Abilități de comunicare folosite în interviul psihologic;
3. Dosarul medical al pacientului;
4. Rezultatele procedurilor de screening pentru suferința psihosocială;
5. Rezultatele testelor psihometrice acreditate pentru evaluarea simptomatologiei identificate.

**Art. 15** - **Tipurile de servicii de stabilire a planului de intervenție psihologică în funcție de beneficiarul acestora sunt:**

I. **Stabilirea planului de intervenție psihologică, serviciu adresat pacientului oncologic** astfel:

a) cu o durată de 50 min./zi;

b) cu o frecvență de un serviciu/lună;

c) efectuată de către psihologul clinician cu formare complementară în psiho-oncologie.

**II. Stabilirea planului de intervenție psihologică, serviciu adresat persoanei de susținere desemnată de către pacient, astfel**:

1. Stabilirea obiectivelor și a planului de intervenție:

a) cu o durată de 50 min./zi;

b) cu o frecvență de un serviciu/lună;

c) efectuată de către psihologul clinician cu formare complementară în psiho-oncologie.

B. **Stabilirea planului de intervenție psihologică** a doliului, acordată astfel:

a) cu o durată de 50 min./zi;

b) cu o frecvență de un serviciu/lună;

c) efectuată de către psihologul clinician cu formare complementară în psiho-oncologie.

**III. Stabilirea planului de intervenție psihologică, serviciu adresat copiilor din familie, astfel**:

A. Stabilirea obiectivelor și a planului de intervenție psihologic:

a) cu o durată de 50 min./zi;

b) cu o frecvență de un serviciu/lună;

c) efectuată de către psihologul clinician cu formare complementară în psiho-oncologie.

B. Stabilirea obiectivelor și a planului de intervenție psihologic în cadrul procesului de doliu

a) cu o durată de 50 min./zi;

b) cu o frecvență de un serviciu/lună;

c) efectuată de către psihologul clinician cu formare complementară în psiho-oncologie.

**Capitolul V - Serviciul *grup de suport***

**Art. 16** – Grupul de suport reprezintă grupul condus de către un psiholog, format din persoane care sunt diagnosticate cu același tip de boală oncologică sau se confruntă cu probleme similare generate de o boală oncologică si care se ajută reciproc, prin schimb de experiențe și informații despre aceste situații.

**Art. 17 – Obiectivele *grupului de suport*:**

1. Crearea unei rețele de ajutor reciproc prin interacțiune socială, companie și sprijin;
2. Cooperare;
3. Împărtășirea de resurse proprii fiecărui participant.

**Art. 18 – Instrumentele utilizate pentru *grupul de suport* sunt:**

1. spații amenajate pentru acest tip de activități, de către unitatea sanitară;
2. planificarea de ateliere pe diverse tematici și obiective;
3. asigurarea materialelor necesare activităților în funcție de tematica propusă, de către unitatea sanitară.

**Art. 19** - **Tipurile de servicii de *grup de suport* în funcție de beneficiarul acestora sunt:**

I. ***Grup de suport* pentru pacientul oncologic, organizat astfel:**

a) cu durată de 100 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie.

**II. *Grup de suport* pentru persoana de susținere desemnată de către pacient, astfel**:

1. Grup de suport:

a) cu durată de 100 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie.

B. Grup de suport în doliu:

a) cu durată de 100 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie.

**Capitolul VI - Serviciul *grup de terapie***

**Art. 20** – Grupul de terapie reprezintă grupul de suport organizat pentru o perioadă limitată de timp, cu scopul de a restructura noțiunile cognitive cu privire la boala oncologica.

**Art. 21 – Obiectivele *grupului de terapie*:**

1. Restructurarea cognitivă cu privire la diagnosticul oncologic cu scopul de a reduce distresul psihic din cadrul bolii;
2. Activarea comportamentala pe parcursul bolii oncologice.

**Art. 22 – Instrumentele *grupului de terapie* sunt:**

1. Abilități de comunicare folosite în interviul psihologic;
2. Proceduri de screening pentru suferința psihosocială (teste);
3. Folosirea de tehnici psihologice cognitive si comportamentale pentru reducerea stresului emoțional.

**Art. 23** – **(1) Serviciile de tip *grup de terapie* se desfășoară pe o perioadă de 6 luni de la diagnosticarea cu o patologie oncologică.**

**(2) Tipurile de servicii de *grup de terapie,* în funcție de beneficiarul acestora, sunt:**

I. ***Grup de terapie* pentru pacientul oncologic, organizat astfel:**

a) cu durată de 150 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie.

**II. *Grup de terapie* pentru persoana de susținere desemnată de către pacient, astfel**:

1. Grup de terapie:

a) cu durată de 150 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie.

B. Grup de terapie în doliu:

a) cu durată de 150 min./zi;

b) cu o frecvență de 2/lună;

c) condus de către psihologul clinician cu formare complementară în psiho-oncologie

**Capitolul VII - Serviciul de *terapie ocupațională***

**Art. 24** – (1) Terapia ocupațională este un serviciu de sprijin cu misiunea specifică de a oferi ajutor persoanelor diagnosticate cu diverse tipuri de patologii oncologice în scopul de îmbunătățire a calității vieții acestora, pentru un mod de viață cât mai sigur și independent posibil.

(2) Intervenția de terapie ocupațională utilizează activitățile/ocupațiile din viața de zi cu zi pentru a promova sănătatea, bunăstarea și capacitatea de a participa la activitățile importante din viață.

**Art. 25 – Obiectivele  *terapiei ocupaționale*:**

1. Îmbunătățirea funcției cognitive;
2. Diminuarea oboselii fizice apărută ca si efect secundar al tratamentelor chimioterapice;
3. Diminuarea paresteziilor apărute in urma tratamentelor specifice, care duc la deficiențe ale membrelor superioare;
4. Prevenirea sau reducerea limfedemului prin mișcări musculare de la nivelul membrelor precum desenul sau decupajul;
5. Reducerea invalidității generale generate de stigmatul bolii oncologice și efectele secundare ale tratamentelor la nivelul motricității.

**Art. 26 – Instrumentele *terapiei ocupaționale* sunt:**

1. spații amenajate pentru acest tip de activități, de către unitatea sanitară;
2. planificarea de ateliere pe diverse tematici și obiective;
3. asigurarea materialelor necesare activităților, de către unitatea sanitară.

**Art. 27** – S**erviciile de *terapie ocupațională* sunt oferite pacientului oncologic, astfel:**

a) durată de 150 min./zi;

b) frecvența - o terapie/lună;

c) efectuată de psihologul clinician cu formare complementară în psiho-oncologie.

**Capitolul VIII - Serviciul de *terapie prin mișcare***

**Art. 28** – (1) Terapia prin mișcare reprezintă activitatea fizică planificată, structurată, repetitivă și direcționată către îmbunătățirea sau menținerea aptitudinilor fizice ale corpului pacientului diagnosticat cu o patologie oncologică.

(2) Activitatea fizică menționată la alin.(1) este definită ca fiind orice mișcare corporală produsă de mușchii scheletici, care are ca rezultat un consum de energie.

**Art. 29 – Obiectivele  *terapiei prin mișcare*:**

1. Îmbunătățirea funcțiilor fizice ale corpului la nivel endocrin, muscular, scheletal si psihic;
2. Diminuarea oboselii cauzată de tratamentele specifice oncologice;
3. Îmbunătățirea somnului;
4. Recuperarea după intervențiile chirurgicale;
5. Reducerea simptomatologiei psihice: depresie, anxietate și suferința emoțională.

**Art. 30 – Instrumentele *terapiei prin mișcare* sunt:**

1. săli amenajate special pentru acest gen de activități, de către unitatea sanitară;
2. terapeuți specializați în terapia mișcării la pacientul oncologic.

**Art. 31** – S**erviciile psiho-oncologice de *terapie prin mișcare* sunt oferite pacientului oncologic, astfel:**

a) durată de 100 min./zi;

b) frecvența - 8 terapii/lună – 2 terapii/săptămână;

c) terapeut specializat in **terapia mișcării la pacientul oncologic** (psiholog / asistent medical / kinetoterapeut / medic, cu drept de liberă practică).